
REPUBLIKA HRVATSKA
OSNOVNA ŠKOLA JOSIPA RAČIĆA
SREDNJACI 30 
10 000 ZAGREB

Klasa: 011-03/26-02/1
Urbroj: 251-191-26-1

U Zagrebu 16.srpnja 2026. godine
 
                       
Savjetovanje s javnošću 
o Prijedlogu Pravilnika o provedbi postupaka jednostavne nabave 
 
Osnovna škola Josipa Račića provodi savjetovanje s javnošću o Prijedlogu Pravilnika o provedbi postupaka jednostavne nabave. 
Savjetovanje traje 30 dana, a provodi se od 16. srpnja 2026. do 16. kolovoza 2026. godine. 
Cilj savjetovanja je prikupljanje primjedbi i prijedloga javnosti te stoga pozivaju svi zainteresirani da svoje primjedbe i prijedloge na Prijedlog Pravilnika o provedbi postupaka jednostavne nabave  dostave na Obrascu sudjelovanja u savjetovanju u navedenom roku trajanja savjetovanja. 
 
Obrazloženje 
 
Donošenje novog Pravilnika o provedbi postupaka jednostavne nabave Osnovne škole Josipa Račića predlaže se radi potrebe usklađivanja s Izmjenama i dopunama Zakona o javnoj nabavi („Narodne novine“, broj 48/26), kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).
Prilozi: 
 
1. Prijedlog Pravilnika o provedbi postupaka jednostavne nabave 
2. Obrazac sudjelovanja u savjetovanju 







Na temelju članka 15. stavka 2. Zakona o javnoj nabavi (Narodne novine, br. 120/16, 114/22 i 
48/26.) i članka 57. Statuta Osnovne škole Josipa Račića, Školski odbor Osnovne škole Josipa Račića na __ sjednici, održanoj ___________ 2026. godine donio je  
 
 
PRAVILNIK  
 
O PROVEDBI POSTUPAKA JEDNOSTAVNE NABAVE  
 
OPĆE ODREDBE

Članak 1. 
 
(1) U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom o jednostavnoj nabavi (u daljnjem tekstu: Pravilnik) uređuju postupci koji prethode stvaranju ugovornog odnosa za nabavu roba i usluga procijenjene vrijednosti, bez poreza na dodanu vrijednost (PDV) manja od 50.000 eura i nabavu radova čija je procijenjena vrijednost bez poreza na dodanu vrijednost (PDV)  manja od 100.000 eura (u daljnjem tekstu: jednostavna nabava).  
(2) Na postupke jednostavne nabave uređene ovim Pravilnikom ne primjenjuju se odredbe Zakona o javnoj nabavi, osim odredbi navedenog Zakona koje se izričito primjenjuju na jednostavnu nabavu
(3) Škola je obvezna primijeniti odredbe Zakona o javnoj nabavi za nabavu robe, radova, usluga te provedbu projektnih natječaja čija je procijenjena vrijednost jednaka ili veća od pragova iz stavka 1. ovoga članka. 
 
Članak 2. 
(1) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod. 
 
NAČELA
 
Članak 3. 
 
(1) U provedbi postupaka jednostavne nabave sukladno ovom Pravilniku, Škola je obvezna poštovati načela javne nabave iz članka 4. Zakona o javnoj nabavi, osigurati pravnu zaštitu gospodarskim subjektima te primijeniti elektronička sredstva komunikacije. 
(2) Elektroničkim sredstvima komunikacije u smislu ovog Pravilnika, smatraju se: Elektronički oglasnik javne nabave Republike Hrvatske ( dalje u tekstu: EOJN RH ) modul jednostavna nabave, Internet ( portal naručitelja, tj. njegova internetska stranica ) i elektronička pošta
(3) Škola je obvezna primjenjivati odredbe ovoga Pravilnika na način koji omogućava učinkovitu nabavu robe, usluga i radova te ekonomično i svrhovito trošenje proračunskih sredstava. 
PLANIRANJE JEDNOSTAVNE NABAVE I REGISTAR UGOVORA

           Članak 4.
(1) Jednostavna nabava roba, radova i usluga za potrebe Naručitelja provodi se na temelju plana nabave za kalendarsku godinu prema stvarnim potrebama Škole, vodeći računa o istovrsnosti predmeta nabave, očekivanoj godišnjoj potrošnji i dostupnim financijskim sredstvima.
(2) Naručitelj je dužan sve predmete jednostavne nabave čija je procijenjena vrijednost  jednaka ili veća od 5.000,00 eura unositi u Plan nabave, dok se predmeti jednostavne nabave procijenjene vrijednosti manje od 5.000,00 eura ne moraju unositi u Plan nabave. 
(3) Plan nabave i sve njegove izmjene i dopune unose se i objavljuju u Elektroničkom oglasniku javne nabave Republike Hrvatske ( u daljnjem tekstu: EOJN RH), sukladno važećim propisima.
(4) Naručitelj ne smije dijeliti predmet nabave s namjerom izbjegavanja primjene Zakona o javnoj nabavi, ovoga Pravilnika ili obveze provedbe postupka putem  EOJN RH. (5) Naručitelj je obvezan voditi registar sklopljenih ugovora o nabavi u EOJN RH . 

SPRJČAVANJE SUKOBA INTERESA
 
Članak 5. 
 
(1) Na sprječavanje sukoba interesa na odgovarajući način se primjenjuju odredbe članaka 75. do 83. Zakona o javnoj nabavi. 
(2) Sukob interesa obuhvaća situacije kada predstavnici Škole (ravnatelj, članovi Školskog odbora, članovi povjerenstva za provedbu postupka jednostavne nabave) koji sudjeluju u postupku ili mogu utjecati na ishod, imaju izravan ili neizravan financijski, gospodarski ili drugi osobni interes koji bi mogao kompromitirati njihovu nepristranost. 
(3) Osobe koje sudjeluju u pripremi i provedbi postupka jednostavne nabave procijenjene vrijednosti veće od 15.000,00 eura bez PDV-a, uključujući članove stručnog povjerenstva, obvezne su prije početka rada potpisati izjavu o nepostojanju sukoba interesa. 
(4) Za nabave procijenjene vrijednosti jednake ili manje od 15.000,00 eura bez PDV-a izjava se potpisuje kad ravnatelj ocijeni da je to potrebno s obzirom na predmet nabave, vrijednost nabave ili druge okolnosti.
(5) Ako osoba koja sudjeluje u postupku jednostavne nabave sazna za okolnosti koje predstavljaju ili bi mogle predstavljati sukob interesa, dužan je bez odgode, a najkasnije sljedeći dan od dana saznanja, o tome obavijestiti ravnatelja i izuzeti se iz daljnjeg postupanja. (6) Ravnatelj je obvezan osigurati zamjenu osobe koja se izuzima iz postupka i poduzeti radnje kojima se osigurava da prethodno sudjelovanje izuzete osobe ne ugrozi daljnji tijek postupka. 
(6) U postupku jednostavne nabave bilo koji podaci, osim onih javno objavljenih, za vrijeme provođenja postupka nabave, a do trenutka odabira mogu biti dostupni samo osobama ovlaštenim za provedbu postupka nabave i čelniku ustanove. 
(7) Ravnatelj, kao čelnik ustanove, odgovoran je za zakonitost i pravilnost provedbe postupka jednostavne nabave.

 
 
POSTUPCI JEDNOSTAVNE NABAVE
 
Članak 6. 
 
(1) Postupci jednostavne nabave i njihova provedba razlikuju se s obzirom na procijenjenu vrijednost jednostavne nabave kako slijedi:  

1. postupci procijenjene vrijednosti manje od 5.000,00 eura, postupci izravnog ugovaranja, 

2. postupci procijenjene vrijednosti jednake ili veće od 5.000,00 eura, a manje ili jednake 15.000,00 eura, postupci nabave s pozivom odabranim gospodarskim subjektima, 

3. postupci procijenjene vrijednosti veće od 15.000,00 eura, a manje ili jednake 25.000,00 eura za robe i usluge, odnosno manje ili jednake 45.000,00 eura za radove, postupci nabave u modulu jednostavne nabave EOJN RH s pozivom odabranim gospodarskim subjektima,  

4. postupci procijenjene vrijednosti veće od 25.000,00 eura i manje od 50.000,00 eura za robe i usluge, odnosno veće od 45.000,00 eura i manje od 100.000,00 eura za radove, postupci s obveznom javnom objavom u modulu jednostavne nabave EOJN RH. 
 
 
PROVEDBA POSTUPAKA JEDNOSTAVNE NABAVE
 

1. PROVEDBA POSTUPKA JEDNOSTAVNE NABAVE PROCIJENJENE 
VRIJEDNOSTI MANJE OD 5.000,00 EURA 
 
Članak 7. 
 
(1)   Postupak jednostavne nabave procijenjene vrijednosti manje od 5.000,00 eura (bez PDV-a) potrebno je prikupiti najmanje jednu ponudu gospodarskog subjekta.

(2) Odabranom ponuditelju izdaje se narudžbenica ili se sa istim sklapa ugovor o nabavi.

(3) Narudžbenica mora sadržavati:


· ime i prezime, odnosno tvrtka i sjedište osobe s kojom će se zasnovati obvezno pravni odnos, 

· predmet nabave – vrsta robe, radova ili usluga 
· specifikacija jedinice mjere, količine i cijene 
· potpis i pečat ovlaštene osobe. 

Narudžbenica se upućuje gospodarskom subjektu u pravilu elektroničkom poštom. 




 
2. PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI JEDNAKE ILI VEĆE OD 5.000,00 EURA, A MANJE ILI 
JEDNAKE 15.000,00 EURA 
 
Članak 8. 
 
(1)   Za postupak jednostavne nabave procijenjene vrijednosti jednake ili veće od 5.000,00 eura, a manje ili jednake 15.000,00 eura  potrebno je prikupiti najmanje tri ponude gospodarskih subjekata upućivanjem najmanje tri Poziva za dostavu ponuda gospodarskim subjektima. 
(2) Iznimno, u opravdanim i iznimnim okolnostima ( kada primjerice zbog umjetničkih razloga ili razloga povezanih sa zaštitom isključivih prava, izvođenja radova ili poslova, isporuku robe ili pružanje usluga može izvršiti samo određeni gospodarski subjekt ili kada je to nužno potrebno zbog žurnosti izazvane događajima koji se nisu mogli predvidjeti i drugo) Naručitelj može prikupiti i manje od tri ponude
(3) Poziv za dostavu ponuda može se uputiti poštom, elektroničkom poštom, a može se objaviti i na mrežnoj stranici Škole ili putem  modula jednostavne nabave u EOJN RH. 
(4) Odluku o odabiru ili poništenju postupka donosi ravnatelj škole. 


3. PROVEDBA POSTUPKA  JEDNOSTAVNE NABAVE PROCIJENJENE 
VRIJEDNOSTI VEĆE OD 15.000,00 EURA 
 
Članak 9. 
 
(1) Postupak jednostavne nabave procijenjene vrijednosti veće od 15.000,00 eura, a manje ili jednake 25.000,00 eura za robe i usluge, odnosno manje ili jednake 45.000,00 eura za radove,  Škola je obvezna provoditi putem modula jednostavne nabave u EOJN RH, slanjem Poziva na dostavu ponude najmanje trima (3) gospodarskim subjektima po vlastitom izboru. 
(2) Odluku o odabiru ili poništenju postupka jednostavne nabave koja se odnose na vrijednosti iz stavka 1. ovog članka donosi Školski odbor.
(3) Postupak jednostavne nabave procijenjene vrijednosti veće od 25.000,00 eura i manje od 50.000,00 eura za robe i usluge, odnosno veće od 45.000,00 eura i manje od 100.000,00 eura za radove, Škola je obvezna  provesti putem javne objave u modulu jednostavne nabave EOJN RH. 
(4) Iznimno od stavka 3. ovoga članka, Škola nije obvezna provesti postupak jednostavne nabave putem javne objave u modulu jednostavne nabave EOJN RH, već ga provodi sukladno stavku 1. ovoga članka: 
a) ako nije podnesena nijedna ponuda ili nijedna valjana ponuda u prethodno provedenom 
postupku jednostavne nabave, pod uvjetom da početni ugovorni uvjeti nisu bitno izmijenjeni 
b) ako zbog objektivnih razloga predmet nabave može izvršiti, isporučiti ili pružiti samo 
određeni gospodarski subjekt, i to: 
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe 
2. ako iz tehničkih razloga predmet nabave može isporučiti samo određeni gospodarski 
subjekt ili 
3. ako je to nužno radi zaštite isključivih prava, uključujući prava intelektualnog vlasništva 
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati. 
(5) Razlozi za primjenu iznimke iz stavka 3. ovoga članka navode se i obrazlažu u objavi u modulu jednostavne nabave EOJN RH. 
(6) Odluku o odabiru ili poništenju postupka jednostavne nabave koja se odnosi na vrijednosti iz stavka 3. ovog članka donosi Školski odbor uz suglasnost Osnivača.

Pokretanje postupka i ugovaranje nabave

Članak 10.
(1) Procijenjena vrijednost nabave određuje se prije pokretanja postupka jednostavne nabave, bez PDV-a, na temelju ukupnog iznosa koji će Naručitelj platiti za predmet nabave, uključujući sve opcije, produljenja i moguće dodatke ako ih je moguće predvidjeti.
(2) Prilikom određivanja procijenjene vrijednosti nabave Naručitelj je obvezan uzeti u obzir ukupne potrebe za istovrsnom robom, uslugama ili radovima, planirano razdoblje nabave, tržišne cijene i dostupne informacije o tržištu. 
(3) Prije pokretanja postupka jednostavne nabave Naručitelj, kada je to razmjerno predmetu i  vrijednosti nabave, provodi i dokumentira analizu tržišta, osobito kod nabava veće vrijednosti ili složenijih predmeta nabave radi pravilnog određivanja predmeta nabave, procijenjene vrijednosti, tehničkih specifikacija, uvjeta sposobnosti i kriterija za odabir ponude.
(4) Analiza tržišta može se provesti pregledom tržišnih cijena, javno dostupnih kataloga i cjenika, prethodnih ugovora, savjetovanjem sa stručnim osobama, prikupljanjem informativnih ponuda ili na drugi primjeren način.
(5) Naručitelj ne smije dijeliti predmet nabave niti koristiti druge metode izračuna procijenjene vrijednosti s ciljem izbjegavanja primjene Zakona ili odredbi ovoga Pravilnika. 
                                                         
Članak 11.
(1) [bookmark: _Hlk234827656]Za pokretanja postupka  jednostavne nabave ravnatelj donosi Odluku o pokretanju postupka.

(2) Odluka o pokretanju postupka u pravilu sadržava : 
· naziv i sjedište Naručitelja
· predmet nabave i evidencijski broj nabave
· procijenjenu vrijednost bez PDV-a
· izvor planiranih sredstva i oznaku stavke plana nabave
· vrstu postupka jednostavne nabave
· podatak provodi li se postupak putem EOJN RH
· podatak o obveznoj javnoj objavi poziva ili razloge za primjenu iznimke
· imenovanje stručnog povjerenstva, kada se ono imenuje
· rokove za provedbu postupka i druge bitne podatke

Članak 12.
(1) Ponude se prikupljaju putem Poziva za dostavu ponuda. Obrazac za dostavu ponude nalazi se u prilogu ovog Pravilnika ( Obrazac 1 ). Naručitelj obrazac može prilagođavati pojedinom postupku nabave te dopuniti nacrtima, projektnom dokumentacijom, crtežima, uzorcima i slično kako bi što točnije odredio predmet nabave i zaprimio što kvalitetnije ponude.

(2) Poziv na dostavu ponuda sadrži  sljedeće podatke: ( Obrazac 1 )
a. podatke o Naručitelju ( naziv, sjedište, OIB, osoba zadužena za kontakt) 
b. evidencijski broj nabave
c. vrstu postupka
d. procijenjenu vrijednost nabave, 
e. troškovnik
f. opis predmeta nabave s tehničkom specifikacijom
g. mjesto i rok izvršenja
h. kriterij za odabir
i. rok za dostavu ponude i rok valjanosti ponude
j. dokumente koje su ponuditelji dužni dostaviti
k. način izrade i dostave ponude
l. odredbe o jamstvima, ako su tražena
m. bitne elemente ugovora
n. uputu o pravnom lijeku
o. ostale potrebne podatke

(3) Osim obveznog sadržaja iz stavka 1. ovog članka, a ovisno o složenosti i vrijednosti predmeta nabave, Povjerenstvo  može u pozivu na dostavu ponuda zatražiti i: 
a. dokaz pravne i poslovne sposobnosti,  	
b. dokaz financijske sposobnosti, 
c. dokaz tehničke i stručne sposobnosti, 
d. jamstvo sukladno odredbama važećih propisa iz područja javne nabave. 

(4) Poziv na dostavu ponuda upućuje se na način koji omogućuje dokazivanje da je isti zaprimljen od strane gospodarskog društva


Povjerenstvo za provedbu jednostavne nabave

Članak 13. 
 
(1) [bookmark: _Hlk234827684]Pripremu i provedbu postupka jednostavne nabave procijenjene vrijednosti veće od 5.000,00 eura provodi Povjerenstvo Škole koje imenuje ravnatelj internom odlukom prije početka nabave.

(2) Povjerenstvo obavlja slijedeće poslove: 
· priprema i provodi postupak jednostavne nabave, 
· utvrđuje sadržaj poziva na dostavu ponuda, 
· upućuje poziv na dostavu ponuda putem modula jednostavne nabave u EOJN RH, odnosno putem javne objave kada je to obvezno 
· otvara i pregledava pristigle ponude nakon isteka roka za dostavu ponuda, 
· sastavlja zapisnik o otvaranju, pregledu i ocjeni ponuda i rangira ponude prema kriteriju za odabir
· predlaže donošenje odluke o odabiru ili odluke o poništenju postupka
· osigurava pohranu dokumentacije u postupku

(3) Ravnatelj je predsjednik Povjerenstva. 

(4) Članovi  Povjerenstava ne moraju biti zaposlenici Škole. 


Kriteriji za odabir ponude u postupku jednostavne nabave

Članak 14. 
 
(1) Kriterij za odabir ponude je najniža cijena ili ekonomski najpovoljnija ponuda. 
(2) Ako je kriterij odabira ekonomski najpovoljnija ponuda, osim kriterija cijene mogu se koristiti i npr. kriterij kvalitete, tehničke prednosti, estetske i funkcionalne osobine, ekološke osobine, operativni troškovi, ekonomičnost, datum isporuke i rok isporuke ili izvršenja i dr. te je u Zapisniku Povjerenstva potrebno obrazložiti predloženu ponudu
(3) Kriterije za odabir iz stavka 2. ovog članka donosi Povjerenstvo. 



Rok za dostavu ponuda
Članak 15. 

(1) Rok za dostavu ponuda mora biti sukladan složenosti predmeta nabave i vremenu potrebnom za izradu i predaju ponude, a ne smije biti kraći od 5 dana od dana dostave poziva za dostavu ponuda gospodarskim subjektima ili od dana  javne objave  u modulu jednostavne nabave EOJN RH. 

(2) Rokovi za dostavu ponude određuju se na način da se utvrdi točan datum i vrijeme do kojega gospodarski subjekti mogu dostaviti svoju ponudu

(3) Rok za dostavu ponuda za nabavu roba, usluga i radova procijenjene vrijednosti manje od 5.000,00 eura iznosi najmanje 5 dana od dana dostave poziva za dostavu ponude.

(4) Rok za dostavu ponuda za nabavu roba, usluga i radova procijenjene vrijednosti jednake ili veće od 5.000,00 eura, a manje ili jednake 15.000,00 eura, iznosi najmanje 8 dana od dana dostave poziva za dostavu ponude.

(5) Rok za dostavu ponuda za nabavu roba, usluga procijenjene vrijednosti veće od 15.000,00 eura, a manje ili jednake 25.000,00 eura, odnosno manje ili jednake 45.000,00 eura za radove, iznosi najmanje 10 dana od dana dostave poziva za dostavu ponude.
(6) Rok za dostavu ponuda za nabavu roba, usluga procijenjene vrijednosti veće od 25.000,00 eura, a manje od 50.000,00 eura, odnosno veće od 45.000,00 eura i manje od 100.000,00 eura za radove, iznosi najmanje 15 dana od dana javne objave  u modulu jednostavne nabave EOJN RH. 

(7) Naručitelj može prije isteka roka za dostavu ponuda izmijeniti ili pojasniti poziv za dostavu onuda odnosno dokumentaciju o nabavi, a ako su izmjene bitne za dostavu ponuda, Naručitelj će primjereno produljiti rok za dostavu ponuda

(8) U postupcima koji se provode putem EOJN RH izmjene, pojašnjenja i odgovori objavljuju se, odnosno dostavljaju putem EOJN RH

Članak 16.

(1) Gospodarski subjekti podnose svoje ponude na način i u rokovima koje je propisao naručitelj za svaki pojedini postupak nabave, u skladu s ovim Pravilnikom, i to na obrascu ponudbenog lista, dostavljenog od strane Naručitelja (Obrazac 2).

(2) Naručitelj može navedeni obrazac iz prethodnog stavka prilagođavati pojedinom postupku nabave.

 
OTVARANJE, PREGLED I ANALIZA PONUDA

                                                                Članak 17. 

(1) Svaka pravodobno dostavljena ponuda upisuje se u urudžbeni zapisnik Škole. 
(2) Nakon isteka roka za dostavu ponuda, vrši se otvaranje zaprimljenih ponuda koje nije javno, osim ako Naručitelj u pojedinom postupku ne odluči drugačije
(3) Za pravovaljani odabir ponuda dovoljna je jedna  valjana ponuda, koja udovoljava svim uvjetima i zahtjevima navedenim u pozivu za dostavu ponuda.  
(4) Ako je u postupku zaprimljena samo jedna ponuda, Naručitelj pregledava i ocjenjuje tu ponudu na isti način kao i u slučaju više zaprimljenih ponuda.
(5) Tijekom pregleda i ocjene ponuda Naručitelj može od Ponuditelja zatražiti pojašnjenje ili upotpunjavanje ponude, ako se time ne mijenja ponuda na način koji bi nbio protivan načelima jednakog tretmana i transparentnosti


Članak 18. 

(1) [bookmark: _Hlk234827708] O otvaranju, pregledu i ocjeni ponuda Povjerenstvo sastavlja Zapisnik ( Obrazac 3 ) o otvaranju, pregledu i analizi ponuda koji sadrži: 
- naziv i sjedište Škole, 
- naziv predmeta nabave,
- procijenjenu vrijednost nabave, 
- rok za dostavu ponuda, 
- datum i sat pregleda i ocjene,
-  imena članova povjerenstva,
- popis zaprimljenih ponuda
-  naziv i sjedište ponuditelja, 
-cijenu ponude bez PDV-a i s PDV-om (osim u slučaju ekonomski najpovoljnije ponude kada cijena nije jedini kriterij),
- podatke o pojašnjenju i/ili upotpunjavanju, 
- ispunjenje uvjeta i zahtjeva iz poziva, 
- prikaz valjanosti ponuda, 
- razloge za odbijanje ponuda uz obrazloženje, 
- analizu i rangiranje valjanih ponuda te prijedlog za donošenje odluke o odabiru, odnosno o poništenju postupka. 

(2)  Naručitelj može prilagoditi navedeni obrazac pojedinom postupku nabave.

(3)   Ponuda može biti valjana, zakašnjela, nepravilna, neprihvatljiva ili neprikladna
a. Nepravilna je ponuda koja nije izrađena u skladu s uvjetima iz Poziva za dostavu ponude ili sadrži odredbe koje naručitelj smatra štetnim ili za koju osnovano smatra da je posljedica nedopuštenog sporazuma gospodarskih subjekata.

b. Neprihvatljiva je ponuda koja zbog formalnih ili drugih objektivnih razloga ne može biti odabrana.

c. Neprikladna je ponuda koja u cijelosti ne odgovara potrebama Naručitelja određenim u Pozivu za dostavu ponude, odnosno ponuda kojom se nudi roba, radovi ili usluge koje očito ne zadovoljavaju potrebe naručitelja u odnosu na traženi predmet nabave.
(4) Ako se postupak jednostavne nabave provodi putem EOJN RH, zapisnik se sastavlja, pohranjuje ili evidentira u skladu s funkcionalnostima EOJN RH. 
(5) Zapisnik potpisuju članovi Povjerenstva. Ako se zapisnik izrađuje ili potvrđuje u EOJN RH, potpisivanje se provodi na način koji omogućuje EOJN RH. 
(6) Zapisnik o pregledu i ocjeni ponuda čuva se u dokumentaciji postupka jednostavne nabave, zajedno s ponudama, pojašnjenjima, dokazima, odlukama i drugom dokumentacijom postupka. 


Članak 19. 
 
(1) [bookmark: _Hlk234827732] Na temelju zapisnika o otvaranju, pregledu i ocjeni ponuda izrađuje se Odluka o odabiru, odnosno o poništenju nabave (Obrazac 4 i 5) koju potpisuje odgovorna osoba Naručitelja.

(2) Odluka o odabiru ponude sadrži: 
· podatke o naručitelju, 
· naziv predmeta nabave, 
· procijenjenu vrijednost nabave, 
· podatke o ponuditelju koji je odabran, 
· cijena odabrane ponude, bez PDV-a, iznos PDV-a i cijena ponude s PDV-om, 
· naziv i sjedište ponuditelja čije se ponude odbijaju i razloge odbijanja ponuda, 
· datum donošenja. 

Naručitelj može prilagoditi navedeni obrazac pojedinom postupku nabave.

(3) Odluka o odabiru ponude ili odluka o poništenju postupka jednostavne nabave dostavlja se svim ponuditeljima putem e-maila odnosno putem modula jednostavne nabave u EOJN RH.  

(4) U postupcima u kojima se donosi odluka o odabiru ili odluka o poništenu, odluka se dostavlja svim ponuditeljima koji su dostavili ponudu, u pravilu u roku od 30 dana od isteka roka za dostavu ponuda, osim ako je pozivom ili dokumentacijom o nabavi određen drugačiji rok

PRAVNA ZAŠTITA
 
Članak 20. 
 
(1) Za postupke jednostavne nabave procijenjene vrijednosti manje od 15.000,00 eura (bez PDV-a) nije dozvoljeno podnošenje prigovora ravnatelju Škole. 
(2) Za  jednostavne nabave čija je procijenjena vrijednost veća od 15.000,00 eura ponuditelj  ima pravo izjaviti prigovor ravnatelju Škole.  
(3) Prigovor se može podnijeti  na sadržaj poziva na dostavu ponuda odnosno dokumentacije o nabavi,  postupak pregleda i ocjene ponuda, odluku o odabiru ponude, odluku o poništenju postupka jednostavne nabave. 
(4) Prigovor se podnosi putem elektroničke pošte ili na drugi način određen u dokumentaciji,  u roku od 3  dana od dana dostave odluke o odabiru ponude, odnosno poništenju postupka. 
(5) Rok za podnošenje prigovora Škola obvezno unosi u poziv za dostavu ponude. 
(6) Ravnatelj Škole odlučuje o prigovoru  rješenjem u roku osam dana od dana izjavljivanja prigovora. 
(7) Ravnatelj Škole može odbaciti prigovor ako nije pravodoban, odbiti prigovor kao neosnovan, prihvatiti prigovor i poništiti postupak jednostavne nabave.  
(8) Rješenje o prigovoru dostavlja se podnositelju prigovora elektroničkim sredstvima komunikacije putem modula jednostavne nabave EOJN RH. 
(9)  Protiv rješenja o prigovoru može se pokrenuti upravni spor. 
(10) Naručitelj ne smije sklopiti ugovor o nabavi odnosno izdati narudžbenicu prije isteka roka za podnošenje prigovora propisanog ovim Pravilnikom
(11) Odluka o odabiru postaje izvršna istekom roka za podnošenje prigovora. Ako je prigovor podnesen u roku, odluka o odabiru ne može se izvršiti do donošenja odluke o prigovoru.
(12) Nakon što odluka o odabiru postane izvršna, Naručitelj može s odabranim ponuditeljem sklopiti ugovor o nabavi ili izdati narudžbenicu.
(13) Prigovor mora sadržavati:
· Podatke o gospodarskom subjektu koji podnosi prigovor
· Radnju Naručitelja na koju se prigovor odnosi
· Razloge prigovora i obrazloženje
· Prijedlog načina otklanjanja navedene nepravilnosti


ZAŠTITA PODATAKA,JAVNOST POSTUPKA I POSLOVNA TAJNA

Članak 21.
(1) U postupcima jednostavne nabave Naručitelj kao voditelj obrade osobnih podataka obrađuje osobne podatke gospodarskih subjekata, ponuditelja i njihovih ovlaštenih osoba isključivo u svrhu provedbe postupaka jednostavne nabave, sklapanja i izvršenja ugovora te vođenja evidencija u skladu s ovim Pravilnikom.
(2) Osobni podaci obrađuju se u skladu s Uredbom (EU) 2016/679 (Opća uredba o zaštiti podataka – GDPR) i Zakonom o provedbi Opće uredbe o zaštiti podataka.
(3) Naručitelj poduzima odgovarajuće tehničke i organizacijske mjere zaštite osobnih podataka kako bi se osigurala njihova povjerljivost, cjelovitost i dostupnost te spriječio neovlašteni pristup, gubitak ili zlouporaba.
(4) Ponude, dokumentacija o postupku jednostavne nabave te pripadajući zapisi čuvaju se u skladu s propisima o arhivskom gradivu i internim aktima Naručitelja.
(5) Pristup dokumentaciji postupaka jednostavne nabave omogućuje se sudionicima postupka u dijelu koji se na njih odnosi, nadležnim tijelima (revizija, nadzor, inspekcija), te drugim osobama sukladno propisima o pravu na pristup informacijama.
(6) Naručitelj je dužan omogućiti pristup informacijama o postupcima, uključujući odlukama o odabiru i poništenju, uz zaštitu podataka koji predstavljaju osobne podatke, poslovnu tajnu ili druge zakonom zaštićene podatke, te primjenjivati Zakon o pravu na pristup informacijama.
(7) Poslovnom tajnom smatraju se podaci koje gospodarski subjekt u ponudi označi kao povjerljive, ako njihovo otkrivanje može narušiti tržišni položaj ponuditelja, osobito tehnička rješenja, know-how, jedinične cijene u mjeri u kojoj je to opravdano te drugi podaci određeni posebnim propisima.
(8) Naručitelj objavljuje odluke o odabiru i poništenju postupka jednostavne nabave na način određen ovim Pravilnikom i pozivom na dostavu ponuda, uz obvezno osiguravanje transparentnosti postupka i zaštite podataka koji se ne smiju javno objaviti.

FISKALNA ODGOVORNOST

Članak 22.
(1) Naručitelj je dužan u svim postupcima jednostavne nabave osigurati zakonito, namjensko, ekonomično i učinkovito upravljanje i korištenje sredstava u skladu s propisima o fiskalnoj odgovornosti.
(2) Postupci jednostavne nabave provode se u skladu s načelima fiskalne odgovornosti, osobito:
· načelom zakonitosti i pravilnosti,
· načelom ekonomičnosti i učinkovitosti,
· načelom transparentnosti,
· načelom odgovornosti za preuzete obveze.
(3) Prije pokretanja postupka jednostavne nabave mora biti osigurano postojanje planiranih i raspoloživih financijskih sredstava u financijskom planu Naručitelja.
(4) Naručitelj ne smije preuzimati obveze koje nisu u skladu s odobrenim financijskim planom niti sklapati ugovore bez prethodno osiguranih sredstava, osim ako je takvo postupanje dopušteno posebnim propisima.
(5) Osobe koje sudjeluju u pripremi i provedbi postupaka jednostavne nabave odgovorne su za pravilnu procjenu vrijednosti nabave, kontrolu trošenja sredstava te sprječavanje nepravilnosti i nepropisnog trošenja javnih sredstava.

 PRIJELAZNE I ZAVRŠNE ODREDBE

Članak 23.
(1) Primjena odredbi koje stupaju na snagu 1. rujna 2026.:
-odredbe ovoga Pravilnika koje se odnose na pragove jednostavne nabave od 50.000,00 eura za robu i usluge i 100.000,00 eura za radove, obveznu provedbu postupaka jednostavne nabave veće od 15.000,00 eura putem modula jednostavne nabave u EOJN RH te obveznu javnu objavu poziva za nabavu robe i usluga veće od 25.000,00 eura i radova veće od 45.000,00 eura primjenjuju se od 1. rujna 2026. godine.
(2) Do početka primjene odredbi iz stavka 1. ovoga članka, na postupke jednostavne nabave primjenjuju se vrijednosni pragovi i pravila koja su vrijedila prije 1. rujna 2026., ako posebnim propisom nije drukčije određeno.
(3) Postupci jednostavne nabave pokrenuti prije početka primjene odredbi iz stavka 1. ovoga članka dovršit će se prema odredbama propisa i općeg akta koji su bili na snazi u trenutku pokretanja postupka.
   Članak 24.
Sastavni dio ovog Pravilnika su Prilozi: 
Obrazac 1. – Poziv za dostavu ponuda, 
Obrazac 2. – Ponudbeni list,
Obrazac 3. – Zapisnik o otvaranju, pregledu i ocjeni ponuda,
Obrazac 4. – Odluka o odabiru,

Obrazac 5. – Odluka o poništenju nabave.

   Članak 25.
(1) Prije donošenja ovoga Pravilnika provedeno je savjetovanje s javnošću sukladno propisima kojima se uređuje pravo na pristup informacijama.
(2) Ovaj Pravilnik objavit će se na oglasnoj ploči i mrežnoj stranici Osnovne škole Josipa Račića te će se učiniti dostupnim u EOJN RH, sukladno važećim propisima.








   Članak 26.
Ovaj Pravilnik stupa na snagu osmoga dana od dana objave na oglasnoj ploči Škole, a objaviti će se na mrežnoj stranici Škole i u EOJN RH. 
 
Stupanjem na snagu ovoga Pravilnika prestaje važiti Pravilnik o provedbi postupaka jednostavne nabave (KLASA: 011-03/23-02/4, URBROJ: 251-191-01/01-23-1 od 6. listopada 2023.godine). 


 
KLASA: 
URBROJ: 
U Zagrebu, 



	 	 	 	 	 	 	 	Predsjednica Školskog odbora 
Tatjana Šanko
__________________
  
 	 	 	 	 	 	 



Ovaj Pravilnik objavljen je na  oglasnoj ploči Škole, na mrežnoj stranici Škole i u EOJN RH dana              2026.,  a stupio je na snagu dana                 2026. 
 
 
	 	 	 	 	 	 Ravnatelj 
Franjo Gudelj,prof.
__________________


























OSNOVNA ŠKOLA JOSIPA RAČIĆA
          ZAGREB, Srednjaci 30
Zagreb, _______________

KLASA: 
URBROJ: 

	Gospodarski subjekt:
	_______________________




POZIV ZA DOSTAVU PONUDE

Poštovani,


naručitelj OŠ Josipa Račića, Zagreb, Srednjaci 30 (OIB:19780265434) pokrenula je nabavu…………....................... (navesti predmet nabave), te vam upućujemo ovaj Poziv za dostavu ponude.

Sukladno članku 15. st. 2. Zakona o javnoj nabavi, za nabavu roba i usluga procijenjene vrijednosti manje od 50.000,00 eura (bez PDV-a), odnosno za nabavu radova procijenjene vrijednosti manje od  100.000,00 eura (bez PDV-a) naručitelj nije obvezan primjenjivati Zakon o javnoj nabavi.

1.  OPIS PREDMETA NABAVE

Opis predmeta nabave:
…………………………………………………………………………………………………
……………………………………………………………………………………………
Procijenjena vrijednost nabave (bez PDV-a):
………………………………………………………………………………………………

2.  UVJETI NABAVE

Vaša ponuda treba ispunjavati sljedeće uvjete:
· Način izvršenja: Narudžbenica/Ugovor 
· Rok izvršenja:…… dana od zaprimanja narudžbenice/stupanja Ugovora na snagu 
· Rok trajanja ugovora:……………..dana /mjeseci 
· Rok valjanosti ponude:…………..dana od dana otvaranja ponude 
· Mjesto izvršenja:……………………. 

· Rok, način i uvjeti plaćanja:…….dana od primitka valjanog e računa

· Cijena ponude: u cijenu ponude bez PDV-a uračunavaju se svi troškovi i popusti ponuditelja, cijenu ponude potrebno je iskazati na način da se redom iskaže: cijena ponude bez PDV-a, iznos PDV-a, cijena ponude s PDV-om 
· [bookmark: page5]Kriterij za odabir ponude: najniža ili ekonomski najpovoljnija ponuda (uz obvezu ispunjavanja navedenih uvjeta) 
· Dokaz sposobnosti: ovisno o potrebu Naručitelja 
· Ostalo: ovisno o vrijednosti i složenosti predmeta nabave, prema odluci naručitelja 

(npr. Jamstvo za uredno ispunjenje ugovora, jamstvo za otklanjanje nedostataka u jamstvenom roku, odredbe o ugovornoj kazni, odredbe o podizvoditeljima i sl.). 

3.  SASTAVNI DIJELOVI PONUDE

Ponuda treba sadržavati:
· Ponudbeni list (ispunjen i potpisan od strane ponuditelja) 
· Troškovnik (ispunjen i potpisan od strane ponuditelja, ako je tražen) 
· Dokazi: (određeni dokumenti, ako su traženi) 

4.  NAČIN DOSTAVE PONUDE

Ponuda se dostavlja na priloženom Ponudbenom listu i Troškovniku (ako je tražen), koje je potrebno potpisati od strane ponuditelja.

Naručitelj neće prihvatiti ponudu koja ne ispunjava uvjete i zahtjeve vezane za predmet nabave iz ovog Poziva za dostavu ponude.

Molimo da svoju ponudu dostavite:
· Rok za dostavu ponude: do…………..., sati…………dana…………20….. godine 

· Način dostave ponude: osobno, poštom ili elektroničkim putem, ovisno o potrebama naručitelja s naznakom na omotnici „za predmet nabave………………“(prema odabiru naručitelja) 

· Mjesto dostave ponude: naznačena adresa Naručitelja. 

5.  OSTALO

· Obavijest o vezi predmeta nabave: kontakt osoba (telefon, adresa, e-mail i sl.) 

· Obavijest o rezultatima nabave: Pisanu obavijest o rezultatima nabave Naručitelj će dostaviti ponuditelju u roku od ………………… dana od isteka roka za dostavu 

ponuda. 


S poštovanjem,

                                                                                R A V N A T E L J                                                 

______________________

[bookmark: page6]Obrazac 2.


PONUDBENI LIST
(Ispuniti sve stavke obrasca) 
Ponudbeni list br.____________ u predmetu nabave  
 
__________________________________________________________, 
 
Evidencijski broj ____________     Datum ponude: _________________
 
	PODACI O PONUDITELJU 
	

	Naziv ponuditelja: 
	 
	

	Sjedište ponuditelja  
	 
	

	Adresa ponuditelja 
	 
	

	OIB 
	 
	

	Broj računa (IBAN) i naziv banke
	 
	

	Ponuditelj je u sustavu PDV-a  (zaokružiti)
	
	DA - NE 

	Adresa za dostavu pošte 
	 
	

	Adresa e-pošte 
	 
	

	Kontakt osoba ponuditelja 
	 
	

	Broj telefona: 
	Broj telefaksa: 
	

	CIJENA PONUDE 
	

	Cijena ponude bez PDV-a – brojkama 
	 
	

	Iznos PDV-a – u brojkama 
	 
	

	 
	

	Cijena ponude s PDV-om  -  brojkama
	
	

	Rok valjanosti ponude
	 
	


 
  
U ______________  _________    201__. godine 
 
                                                    
M.P.                  ________________________________________ 
 	 	 	 	 	                          (ime i prezime ovlaštene osobe ponuditelja) 
 
                                      	                   _________________________________________ 
 	 	 	 	 	 	 	 (vlastoručni potpis ovlaštene osobe ponuditelja) 
 


[bookmark: page7]Obrazac 3.

OSNOVNA ŠKOLA JOSIPA RAČIĆA
          ZAGREB, Srednjaci 30

KLASA: 
URBROJ: 


ZAPISNIK  O OTVARANJU,  PREGLEDU I OCJENI PONUDA

Naručitelj: OŠ JOSIPA RAČIĆA, Zagreb, Srednjaci 30 (OIB:19780265434)

Predmet nabave:………………………………………………………………….
Zakonska osnova: članak 15.st.2. Zakona o javnoj nabavi

Procijenjena vrijednost nabave:………………………………..(bez PDV-a)

Poziv na dostavu ponude od………………………202……otpremljen na adrese gospodarskih subjekata, kako slijedi:
1. Naziv gospodarskog subjekta, adresa……………………………………………… 
……………………………………………………………………………………… 
1. Naziv gospodarskog subjekta, adresa……………………………………………… 
……………………………………………………………………………………… 
1. Naziv gospodarskog subjekta, adresa……………………………………………… 
……………………………………………………………………………………….
Ponude su otvorili ovlašteni predstavnici Naručitelja, dana…………….202….. u….. sati


Analitički prikaz pravovremeno zaprimljenih ponuda:


	Naziv ponuditelja,
	Naziv ponuditelja,
	Naziv  ponuditelja

	adresa
	Adresa
	
	adresa

	Broj i datum ponude
	
	
	

	Cijena ponude za
	
	
	

	Predmet nabave
	
	
	

	Bez PDV-a
	
	
	

	Oblik ponude
	
	
	

	Potpisana
	DA/NE
	DA/NE
	DA/NE

	
	Elektronski
	elektronski
	elektronski

	
	Dostavljena
	dostavljena
	dostavljena





Ocjena zadovoljava/ nezadovoljava



[bookmark: page8]Ostali uvjeti
(po potrebi, dokazi i sl.)

Ocjena zadovoljava-nezadovoljava

Ocjena ponude
Valjana/nije valjana



Kriterij za odabir ponude: najniža cijena (uz obvezu ispunjavanja uvjeta i zahtjeva iz Poziva na dostavu ponuda

Ostalo:…….npr. ponuda ponuditelja……………………….je zakašnjela te je vraćena
(neotvorena)


Ponude rangirane prema kriteriju za odabir:
1. Ponuda br…………..od…………….202…………ponuditelja……………………… 

1. Ponuda br…………..od…………….202…………ponuditelja……………………… 
1. Ponuda br…………..od…………….202…………ponuditelja……………………… 



Prijedlog odabira: ponuditelj………………………………………………………(naziv, adresa) dostavio je najpovoljniju ponudu, koja ispunjava uvjete i zahtjeve iz Poziva za dostavu ponude od………………………202……godine, stoga predlaže izbor iste.


Ovjeravaju:
1………………………….
2………………………….
3………………………….



























[bookmark: page9]Obrazac 4.
OSNOVNA ŠKOLA JOSIPA RAČIĆA
          ZAGREB, Srednjaci 30


KLASA: 
URBROJ: 



Ravnatelj/predsjednik Školskog odbora  donosi


ODLUKU O ODABIRU


Kojom se odabire Ponuda br…………od……………202………..g., ponuditelja………………………………………………………….. , adresa…………………………………………………………………




Obrazloženje

I.

Sukladno članku 15. st. 2. Zakona o javnoj nabavi, za nabavu roba i usluga procijenjene vrijednosti manje od 50.000,00 eura (bez PDV-a), odnosno za nabavu radova procijenjene vrijednosti manje od  100.000,00 eura (bez PDV-a) naručitelj nije obvezan primjenjivati Zakon o javnoj nabavi.


II.
Podatci o predmetnoj nabavi:

1. Predmet nabave:……………………………………………………. 
1. Cijena odabrane ponude (bez PDV-a):……………………………… 
1. Cijena odabrane ponude (sa PDV-om):……………………………… 
1. Način izvršenja: Ugovor/Narudžbenica:……………………………… 
1. Pozicija proračuna:…………………………………………………… 



                                                        RAVNATELJ/PREDSJEDNIK ŠKOLSKOG ODBORA

_________________________





[bookmark: page10]Obrazac 5.
OSNOVNA ŠKOLA JOSIPA RAČIĆA
          ZAGREB, Srednjaci 30


KLASA: 
URBROJ: 

U Zagrebu, 


     Ravnatelj donosi

ODLUKU O PONIŠTENJU ODABIRA


Kojom se poništava nabava ………………………………………… (predmet nabave).




Obrazloženje

I.

Sukladno članku 15. st. 2. Zakona o javnoj nabavi, za nabavu roba i usluga procijenjene vrijednosti manje od 50.000,00 eura (bez PDV-a), odnosno za nabavu radova procijenjene vrijednosti manje od  100.000,00 eura (bez PDV-a) naručitelj nije obvezan primjenjivati Zakon o javnoj nabavi.


II.
Podatci o predmetnoj nabavi:

1. Predmet nabave:……………………………………………………. 
1. Razlog poništenja:…………………………………………………… 






                                       R A V N A T E L J


                                     ---------------------------

REPUBLIKA HRVATSKA
OSNOVNA ŠKOLA JOSIPA RAČIĆA
SREDNJACI 30 
10 000 ZAGREB
 mail: tajnistvo@os-j-racica.hr
web: https://os-jracica-zg.skole.hr/
 

                         
OBRAZAC  SUDJELOVANJA U SAVJETOVANJU  
o Prijedlogu Pravilnika o provedbi postupaka jednostavne nabave 
u Osnovnoj školi Josipa Račića
 
Početak savjetovanja:  16. srpnja 2026. 
Završetak savjetovanja: 16. kolovoza 2026.  
Ime/naziv sudionika savjetovanja:  
________________________________________________________________________ Adresa i/ili e-mail: _________________________________________________________ Interes koji sudionik zastupa:  
__________________________________________________________________________ 
Opći komentari na predloženi Prijedlog Pravilnika o provedbi postupaka jednostavne nabave: 
___________________________________________________________________________ 
Primjedbe i prijedlozi na pojedine članke Prijedloga Pravilnika o provedbi postupaka jednostavne nabave: 
	    Članak 
	Obrazloženje 
	Prijedlog izmjene 
	Primjedba 

Ime i prezime osobe koja je sastavila primjedbe i prijedloge:  
__________________________________ 
Datum dostavljanja: _____________. 
Obrazac sudjelovanja u savjetovanju o Prijedlogu Pravilnika o provedbi postupaka jednostavne nabave dostavlja se na e-mail adresu Osnovne škole Josipa Račića: tajnistvo@os-j-racica.hr

